Document ID: 31991R3349

ΚΑΝΟΝΙΣΜΟΣ (ΕΟΚ) αριθ. 3349/91 ΤΗΣ ΕΠΙΤΡΟΠΗΣ της 15ης Νοεμβρίου 1991 για την τροποποίηση του παραρτήματος VII του κανονισμού (ΕΟΚ) αριθ. 2135/89 του Συμβουλίου για το καθεστώς εισαγωγών ορισμένων κλωστοϋφανουργικών προϊόντων καταγωγής Λαϊκής Δημοκρατίας της Κίνας (κατηγορία 16)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
Εκτιμώντας:
ότι η Κοινότητα έχει συνάψει με τη Λαϊκή Δημοκρατία της Κίνας συμπληρωματικό πρωτόκολλο της συμφωνίας συνεργασίας, για το εμπόριο κλωστοϋφαντουργικών προϊόντων (1)-
ότι, με τον κανονισμό (ΕΟΚ) αριθ. 2135/89 (2), όπως τροποποιήθηκε τελευταία από τον κανονισμό (ΕΟΚ) αριθ. 3057/90 (3) της Επιτροπής, το Συμβούλιο υπέβαλε, μέχρι το 1992, σε κοινό καθεστώς τις εισαγωγές ορισμένων κλωστοϋφαντουργικών προϊόντων καταγωγής Κίνας-
ότι οι ανάγκες σε προϊόντα της κατηγορίας 16 (κουστούμια) εκδηλώθηκαν με τις επανεισαγωγές σε μία περιοχή της Κοινότητας (Ιταλία) μετά από τελειοποίηση στην Κίνα, όπως προβλέπεται στο άρθρο 6 παράγραφος 3 του εν λόγω κανονισμού-
ότι, για το συμφέρον της κοινοτικής βιομηχανίας, οι ποσότητες της κατηγορίας 16 (κουστούμια) πρέπει να προστεθούν στους ποσοτικούς στόχους όσον αφορά τη διακίνηση για τελειοποίηση, που αναφέρονται στο προσάρτημα του παραρτήματος VII-
ότι οι διατάξεις του παρόντος κανονισμού είναι σύμφωνες με τη γνώμη της Επιτροπής Κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το προσάρτημα του παραρτήματος VII του κανονισμού (ΕΟΚ) αριθ. 2135/89, τροποποιείται για τα έτη 1991 και 1992 σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Νοεμβρίου 1991.

Labels: 3
1